ચેન્નઈમાં શનિવારે સચિન રમ્યો તો નહોતો, પરંતુ તેની હાજરી જરૂર વર્તાઈ હતી. મૅચની શરૂઆતથી જ ડીજેએ તામિલ ફિલ્મોના સુપરસ્ટાર રજનીકાન્તનાં ગીતોથી લોકોને ગાંડા કરી દીધા હતા, પરંતુ મુંબઈ ઇન્ડિયન્સના એઇડન બ્લિઝર્ડની એક સિક્સરમાં બિગ સ્ક્રીન પર સચિનને તાળી પાડતો બતાવવામાં આવ્યો ત્યારે તેને જોઈને લોકોની બૂમો અને ચીસોનો અવાજ એટલો મોટો હતો કે એટલો અવાજ રજનીકાન્તનાં ગીતો વખતે પણ નહોતો સાંભળવા મળ્યો.